stanford-oval/wikipedia huggingface dataset:
Feeling Good
הופעות וגרסאות מוקדמות

אף על פי שבריקוס וניולי חלקו את הקרדיט על כתיבת, מילות השיר מיוחסות בדרך כלל לבריקוס, והלחן לניולי. השיר בוצע לראשונה בפומבי על ידי הזמר והשחקן הגיאני-בריטי סיי גרנט בליל הפתיחה של The Roar of the Greasepaint – The Smell of the Crowd, בבית התיאטרון המלכותי בנוטינגהאם ב-3 באוגוסט 1964. המופע, בבימויו של ניולי, נדד בתיאטראות המחוזיים בבריטניה, ואז הועבר לארצות הברית על ידי מפיק התיאטרון דייוויד מריק. הוא נפתח ב-16 במאי 1965 בתיאטרון שוברט בניו יורק, שם, גילברט פרייס מילא את תפקידה של הדמות שמבצעת את השיר.
במופע, דמותו של פרייס מתבקשת להתמודד מול גיבור המופע "קוקי"; אך כאשר שקוקי ואדונו "סר "מתווכחים על כללי המשחק, הדמות מגיעה למרכז הבמה ו"מנצחת", בעודה שרה את השיר ברגע הניצחון. Feeling Good תואר כ"שיר משחרר של האמנציפציה", ובביקורת בבילבורד נכתב כי הוא "מסוג הלהיטים החזקים שצריכים להיות מבוצעים חזק". הפסקול המקורי של המופע, ובו גרסתו של פרייס לשיר, פורסם על ידי RCA רקורדס בתחילת 1965, לפני שהמופע הגיע לניו יורק.
גרסתו של סיי גרנט עם הפסנתרן ביל לה סייג - הג'אזית בהרבה מגרסת הבמה המקורית - נכללה באלבומם, Cy & I משנת 1965. הקלטתו של אנתוני ניולי עצמו הופיעה באלבומו "Who Can I Turn To" ואף שירים אחרים מהמופע. אחת הגרסאות המוקדמות שהוקלטה הייתה גרסת ג'אז של הסקסופוניסט ג'ון קולטריין, שהופיעה באלבומו The John Coltrane Quartet Plays. גרסה זו הוקלטה ב-18 בפברואר 1965, ובה משתתפים ארט דייוויס, אלווין ג'ונס ומק'קוי טיינר. גרסאות נוספות של השיר פורסמו באותה השנה על ידי נינה סימון, ז'אן דושון, ג'ולי לונדון, כריס קונור, בילי אקסטין וסמי דייוויס ג'וניור.
גרסאות כיסוי בולטות > נינה סימון

| --- | --- |
 שיר בביצוע נינה סימון
 מתוך האלבום I Put a Spell on You
 יצא לאור:  1965
 תאריך הקלטה:  ינואר 1965
 סוגה:  שואו טיון, ג'אז, בלוז
 שפה:  אנגלית 
 חברת תקליטים:  פיליפס רקורדס
 כתיבה:  לזלי בריסקוט, אנתוני ניולי
 לחן:  ניולי
 
| --- | --- |
 שיר בביצוע הפוסיקט דולז
 מתוך האלבום PCD
 יצא לאור:  2006
 תאריך הקלטה:  2004
 סוגה:  פופ, ג'אז, נשמה
 שפה:  אנגלית 
 חברת תקליטים:  איי אנד אם
 כתיבה:  אנתוני ניולי, לזלי בריקוס 
 לחן:  אנתוני ניולי, לזלי בריקוס 
 הפקה:  רון פייר, טל הרזברג
 
הגרסה של נינה סימון, שעובדה והופקה על ידי הל מוני, הוקלטה בניו יורק בינואר 1965 והופיעה באלבומה, "I Put a Spell on You". הגרסה לא פורסמה אז כסינגל. בשנת 1994, ההקלטה של סימון שומשה בפרסומת טלוויזיה בריטית של פולקסווגן, והפכה פופולרית. השיר הגיע למקום ה-40 במצעד הסינגלים הבריטי ביולי 1994. חמש שנים אחר כך, שומש השיר בפרסומת למרכך.
הגרסה של סימון עובדה מחדש על ידי ג'ו קלאוסל בשנת 2002, לחלק הראשון של הסדרה Verve Remixed.
הקול והלחן מהגרסה של נינה סימון לשיר סומפלו במספר שירים. בשנת 1997 הגרסה סומפלה ב-"Feeling Good" של Huff & Herb, וכן ב-" How I Feel" של ווקס טיילור, מתוך האלבום Tales of the Forgotten Melodies משנת 2005; "New Day" מתוך אלבום האולפן המשותף Watch the Throne של הראפרים האמריקאים ג'יי זי וקניה וסט בשנת 2011; וכן "How I Feel" של פלו ריידה, מתוך האלבום The Perfect 10 משנת 2013.
הרצועה "About You" באלבום "The Breakthrough" של מרי ג'יי בלייג' משנת 2005 כוללת מכילה אלמנטים מהשיר. עיקר השיר מורכב ממילים חדשות, שהולחנו על ידי מרי ג'יי בליג, ויל.איי.אם וקית' האריס; ועם זאת, בפזמון מופיעות מספר שורות מתוך הגרסה ל-Feeling Good של נינה סימון. השירה המקורית של נינה מעוותת כל כך עד שקולה כמעט ולא ניתן לזיהוי. מסיבה זו, סימון זכתה לקרדיט כאמנית אורחת, וניולי ובריקוס זכו לקרדיט ככותבים.
הגרסה של סימון שומשה בסרט קוד סודי נינה, והיא מופיעה בפסקול לסרטים "המעקלים" (2010), "החג האחרון" (2006), "פרופסור מרסטון ונשות החיל" (2017), ופסקול הטלוויזיה עמוק באדמה, חלק 2: הכל נגמר.
גרסאות כיסוי בולטות > מיוז

להקת הרוק מיוז הקליטה גרסה לאלבומה Origin of Symmetry משנת 2001, ופרסמה אותה כסינגל.
בסקר של טוטאל גיטאר על גרסאות הכיסוי הטובות ביותר, זכתה גרסתה של מיוז במקום החמישי. בספטמבר 2010, הקוראים ב-NME בחרו בגרסה זו כקאבר הטוב ביותר בכל הזמנים, כאשר עקפה את "Twist and Shout" של הביטלס ו-"Hurt" של ג'וני קאש. בסקר של ה-BBC בשנת 2014, הגרסה הגיעה למקום התשיעי.
הגרסה של מיוז הגיעה למקום ה-137 במצעד הסינגלים הצרפתי, ולמקום ה-24 במצעד הסינגלים הבריטי.
גרסאות כיסוי בולטות > מייקל בובלה

Feeling Good אף זכתה לגרסת כיסוי של הזמר הקנדי מייקל בובלה, כסינגל המוביל מאלבומו, It's Time. הסינגל יצא ב-4 באפריל 2005, והיה לרצועה הפותחת באלבום הלייב שלו, Caught in the Act, והופיע בפרסומות בטלוויזיה, ובטורניר הפוקר העולמי של 2005.
גרסאות כיסוי בולטות > מייקל בובלה > הצלחה במצעדים

הסינגל הגיע בשיאו למקום ה-162 בבריטניה, למקום ה-70 באוסטרליה, למקום ה-36 בגרמניה, למקום ה-66 באוסטריה ולמקום ה-14 בפולין. השיר הפך לאחד הסינגלים הפופולריים ביותר של בובלה, ואף הגיע חמש שנים לאחר מכן, במאי 2010 למקום ה-69 במצעד הסינגלים הבריטי לאחר שהושמע בפרסומות בריטיות.
גרסאות כיסוי בולטות > מייקל בובלה > מיקומי שיא

|   ‏‏‏  מצעדים ודירוגים (2005–2010)> מדינה |   ‏‏‏  מצעדים ודירוגים (2005–2010)> מצעד |   ‏‏‏  מצעדים ודירוגים (2005–2010)> מיקום שיא |   ‏‏‏  מצעדים ודירוגים (2005–2010)>  |
| --- | --- | --- | --- |
|  אוסטריה | Ö3 אוסטריה טופ 40‏ | 66 |  |
|  אוסטרליה | מצעד הסינגלים האוסטרלי | 70 |  |
|  גרמניה | GfK – טופ 100 | 36 |  |
|  הולנד | מצעד 40 הסינגלים ההולנדיים | 61 |  |
|  הממלכה המאוחדת | מצעד הסינגלים הבריטי | 69 |  |
|  פולין | ZPAV | 14 |  |
גרסאות כיסוי בולטות > הפוסיקט דולז

להקת הבנות האמריקאית הפוסיקט דולז הקליטה גרסה ל-Feeling Good, שנכללה באלבום האולפן הראשון שלהם, PCD.
גרסאות כיסוי בולטות > הפוסיקט דולז > הופעות חיות

השיר נכלל באלבום הלייב של הלהקה, Live from London, משנת 2006 כרצועה הרביעית. השיר בוצע אך ורק על ידי הסולנית הראשית, ניקול שרזינגר. השיר נכלל גם בסיבוב ההופעות הראשון שלהן, PCD World Tour.
גרסאות כיסוי בולטות > ג'ורג' מייקל

ג'ורג' מייקל ביצע את Feeling Good במהלך סיבוב ההופעות שלו, Symphonica Tour, בשנים 2011–2012, וכלל אותו באלבומו, Symphonica. הקליפ הנלווה פורסם ב-6 במאי 2014, והגרסה נשלחה לרדיו ב-11 באוגוסט 2014. הגרסה הפכה לסינגל האחרון שלו לפני מותו בשנת 2016.
גרסת האולפן של השיר הוקלטה על ידי מייקל בשנת 2008 (בהשתתפות השחקנית לורטה דווין), ונכללה במהדורה האמריקאית של אלבומו Twenty Five.
גרסאות כיסוי בולטות > ג'ורג' מייקל > היסטוריית יציאות

| מדינה | תאריך | פורמט | חברת תקליטים | הערה |
| --- | --- | --- | --- | --- |
| עולם | 11 באוגוסט 2014 | רדיו להיטים עכשוויים | אגאי |  |
Giga Press

Giga Press היא סדרה של מכונות יציקת אלומיניום, המיוצרות על ידי קבוצת אידרה (Idra Group) באיטליה. הם ראויים לציון בהיותם מכונות היציקה בלחץ גבוה הגדולות בעולם, עם כוח הידוק של 55,000–61,000 קילו-ניוטון. משקל כל מכונה כ-420 טון.
מפרט הבסיס של מכונות Giga Press נכלל בקטלוג של קבוצת אידרה מאז שנת 2018, כשהמכשיר OL 6100 CS Giga Press שהותאם לחברת טסלה, משמש מסוף 2020 לייצור חלקי שלדה של טסלה מודל Y שהם גדולים יותר ממה שהיה מקובל עד אז בעולם הרכב.
הזרקות מהירות של אלומיניום מותך במשקל 80 קילוגרם (180 ליברות) מוזרקות לתבנית היציקה של החדר הקר במהירות של 10 מטר לשנייה. זמן המחזור הוא בערך 80‒90 שניות, המאפשר קצב פלט של 40–45 יציקות שהושלמו לשעה, או כ-1,000 יציקות ליום.
הערות שוליים

↑  "OL 5500 CS" (PDF). Idra. Technical data sheet (באנגלית). 2019-06-04. נבדק ב-2020-04-20. Clamping force: kN 55.000; Ton 5.607 … Tie bar spacing: mm 2300x2300 … Tie bar diameter mm 450 … Max. shot weight (Al alloy): kg 84 … Dry Cycles (as per DIN 24480) n/1’ 1,5 … Pumps motors power; kW 4x90 … Machine weight: Ton 410 … Machine dimensions (LxWxH): m 19.2x6.9x5.22
↑  "OL 6200 CS" (PDF). Idra. Technical data sheet (באנגלית). 2019-06-04. נבדק ב-2020-04-20. Clamping force: kN 61.000; Ton 6.218 … Tie bar spacing: mm 2350x2350 … Tie bar diameter mm 470 … Max. shot weight (Al alloy): kg 104,6 … Dry Cycles (as per DIN 24480) n/1’ 1,3 … Pumps motors power; kW 4x90 … Machine weight: Ton 430 … Machine dimensions (LxWxH): m 19,5x5,9x5,32
↑  Ferrario, Riccardo (2018-10-11). "PDC School interviews Riccardo Ferrario, Idra General Manager" (offset 01:00) (באיטלקית). Idra. נבדק ב-2020-04-24 – via Youtube. Quali innovazioni propone Idra, nel settore delle pressofusioni … La Idra a costruito per prima di tutti i nostri concorrenti una presse da quattromila duecento (4,200) tonnellate. Ora siamo orgogliosi di potervi dire che abbiamo a catalogo la mille-cinque, cinquecento (5,500) tonnellate e anche la seimilacinquecento (6,500) tonnellate.
↑  Visnic, Bill (2020-06-02). "Tesla casts a new strategy for lightweight structures". Automotive Engineering. SAE International. ISSN 2331-7647. נבדק ב-2020-06-03. world's largest aluminum die-casting machine to manufacture entire rear underbody structures. … Tesla is the first customer for IDRA's hulking OL6100 CS (with upgraded locking force to handle the special Tesla casting), destined for installation in the company's Fremont, California and Shanghai, China, plants. IDRA's "Giga Press" measures some 64 feet (19.5 m) long and 17 feet (5.3 m) tall. Along with the higher clamping force is a maximum aluminum-alloy "shot" weight of 104.6 kg (231 lb). … weighing in excess of 410 tons.
↑  "Idra introduces the world's largest die cast machine". Asosiasi Italia Pemasok Foundries. 2018-02-01. נבדק ב-2020-04-20. capable to produce castings well beyond 80 תבנית:Abbr in weight over an unbeaten maximum allowed projected area. … manufacture of high-integrity Aluminium and Magnesium Die Cast components for the automotive sector, with focus on structural and safety critical components. … Injection velocity exceeding requirements of 10 תבנית:Abbr
| חברת טסלה |
| --- | --- | --- |
| דגמים | מודל 3 • מודל Y • מודל X • מודל S • רודסטר • סייברטראק • סמי • סייברקוואד |  |
| מפעלים | פרימונט • גיגה נבדה • גיגה שאנגחאי • גיגה ברלין • גיגה ניו יורק • גיגה טקסס |  |
| אנרגיה | טסלה אנרג'י (SolarCity) • טסלה מגה-פק • פאוורוול |  |
| טכנולוגיה | Giga Press |  |
| אנשי מפתח | אילון מאסק |  |
782

שנת 782 היא השנה ה-82 במאה ה-8. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
ראו גם

ילידי 782‎
נפטרים ב-782‎
M96

| --- | --- |
M96 בצילום של טלסקופ החלל האבל
M96 בצילום של טלסקופ החלל האבל
 נתוני תצפית
 קבוצת כוכבים:  אריה
 שמות נוספים:  NGC 3368
 מגלה:  פייר מאשן
 תאריך גילוי:  20 במרץ 1781
 סוג:  גלקסיה ספירלית
 בהירות נראית:  9.25+
 סיווג מורפולוגי:  SAB(rs)ab
 עלייה ישרה:  10ʰ 46ᵐ 45.74ˢ
 נטייה:  ‏11.8″ ‏49′ ‏11°‏+
 מאפיינים פיזיים
 בהירות מוחלטת:  20.9-
 מרחק:  35,000,000  שנות אור 10,730,929.61  פארסק
 קוטר:  77,000 שנות אור
 מסה:  ‎8×1010‎‏ ☉M
 הסחה לאדום:  897 ק"מ/שנייה 0.003  z
M96 (נקראת גם NGC 3368) היא גלקסיה ספירלית בקבוצת הכוכבים אריה, הנמצאת במרחק של כ-35 מיליון שנות אור מכדור הארץ. היא מהווה חלק מקבוצת גלקסיות הנקראת על שמה וכוללת גם את M95 ואת M105, כמו גם מספר גלקסיות עמומות יותר.
היסטוריה

M96 התגלתה ב-20 במרץ 1781, יחד עם הגלקסיה הסמוכה M95, על ידי עוזרו של שארל מסיה, האסטרונום הצרפתי פייר מאשן. מאשן דיווח על תגליתו למסיה, שצפה בה ב-24 במרץ וצירף אותה לקטלוג מסיה כשהוא מתאר אותה כ"ערפילית ללא כוכבים" ליד M95, כאשר שתיהן נמצאות באותה נטייה כמו של רגולוס, ומזכירות את הזוג M84 ו-M86, אותן גילה כשבוע קודם. ויליאם הרשל צפה ב-M96 ב-11 במרץ 1784 וציין שהיא בהירה ודומה ל-M95, אבל המרכז הבהיר שלה פחות מופרד מהערפיליות שמקיפה אותו וקצת גדול יותר והיא עדיין מזכירה שביט, אבל פחות מאשר M95. ג'ון הרשל צפה בה מספר פעמים בין השנים 1826 ו-1831 וציין שהיא בהירה מאוד, גדולה, עגולה ומאורכת ובהירותה גדלה בפתאומיות במרכזה. המבנה הספירלי שלה התגלה כבר ב-1850 על ידי ויליאם פרסונס.
ב-9 במאי 1998 התגלתה ב-M96 הסופרנובה היחידה שנצפתה בה עד היום, סופרנובה 1998bu מסוג Ia, שבשיאה הגיעה לבהירות נראית מדרגה 12.
תצפית

M96 נמצאת כ-4.25 מעלות מצפון-מזרח לכוכב ρ (רו) באריה, כ-9.4 מעלות ממזרח לרגולוס וכ-7.6 מעלות ממערב-דרום-מערב לכוכב θ (תטא) באריה. עם בהירות נראית מדרגה 9.25 ניתן לראותה באמצעות משקפת איכותית כאשר תנאי הצפייה טובים. באמצעות טלסקופ חובבים ניתן לראותה בקלות ולהבחין בגרעין הבהיר יותר משאר הגלקסיה ובצורתה האליפטית ובאמצעות טלסקופ בינוני ניתן להבחין גם במבנה הספירלי של זרועותיה. במרחק של כ-40 דקות קשת ממערב-דרום-מערב ל-M96 נמצאת M95 ו-M105 נמצאת כ-50 דקות קשת מצפון-צפון-מזרח לה.
תכונות

M96 היא הבהירה והגדולה מבין מספר גלקסיות השייכות לקבוצת אריה I שנקראת גם קבוצת M96 על שמה. בקבוצה חברות גם M95‏, M105 ו-NGC 3384 וכן גלקסיות עמומות יותר שקשות לצפייה באמצעות ציוד חובבים. מישור הספירלה של M96 נטוי בזווית של 55 מעלות ביחס לקו הראייה אליה כך שהיא נראית אליפטית ולא עגולה. מסתה של M96 מוערכת בכ-‎8×1010‎ מסות שמש, כשביעית ממסת שביל החלב וגודלה הזוויתי כ-7.6 דקות קשת שקול לקוטר של כ-77,000 שנות אור, כשלושה רבעים מקוטר שביל החלב. ליבת הגלקסיה נראית צהבהבה ומכילה בעיקר כוכבים זקנים, אך מוקפת בטבעת שבה ניתן להבחין בגושים כחלחלים שבהם מתרחשת יצירת כוכבים חדשים. נראה שבמרכזה נמצא חור שחור שמסתו כ-‎7.5×106‎ מסות שמש.
זרועותיה של M96 נראות מעוותות וקרועות, ככל הנראה תוצאה של מפגש עם גלקסיה אחרת מהצביר וזו התוצאה של פעולת כוחות הכבידה עליה. לפי מחקר שנעשה ב-2010, לפני כ-1.2 מיליארד שנים התנגשה M96 בגלקסיה NGC 3384 וכתוצאה מהתנגשות זו נוצרה טבעת ענק של מימן נייטרלי (אזור H I) בקוטר של כ-650,000 שנות אור המקיפה את NGC 3384 ואת M105 הסמוכות וממנה יוצאת שלוחה המגיעה עד ל-M96. הטבעת התגלתה בשנות ה-80 על ידי תצפיות בגלי רדיו, אבל רק תצפיות באור על-סגול גילו את הקשר בינה ובין M96.
הערות שוליים

↑  SIMBAD: M96
1 2 3  NED: M96
↑  R. Stoyan, S. Binnewies & S. Friedrich: Atlas of the Messier Objects: Highlights of the Deep Sky
↑  N. Nowak, J. Thomas, P. Erwin, R. P. Saglia, R. Bender & R. I. Davies: Do black hole masses scale with classical bulge luminosities only? The case of the two composite pseudobulge galaxies NGC 3368 and NGC 3489
↑  L. Michel-Dansac, P.A. Duc, F. Bournaud, J.C. Cuillandre, E. Emsellem, T. Oosterloo, R. Morganti, P. Serra & R. Ibata : A collisional origin for the Leo ring
| קטלוג מסיה |
| --- | --- | --- |
| צבירי כוכבים | M2 • M3 • M4 • M5 • M6 • M7 • M9 • M10 • M11 • M12 • M13 • M14 • M15 • M18 • M19 • M21 • M22 • M23 • M24 • M25 • M26 • M28 • M29 • M30 • M34 • M35 • M36 • M37 • M38 • M39 • M41 • M44 • M45 • M46 • M47 • M48 • M50 • M52 • M53 • M54 • M55 • M56 • M62 • M67 • M68 • M69 • M70 • M71 • M72 • M75 • M79 • M80 • M92 • M93 • M103 • M107 |  |
| גלקסיות | M31 • M32 • M33 • M49 • M51 • M58 • M59 • M60 • M61 • M63 • M64 • M65 • M66 • M74 • M77 • M81 • M82 • M83 • M84 • M85 • M86 • M87 • M88 • M89 • M90 • M91 • M94 • M95 • M96 • M98 • M99 • M100 • M101 • M102 • M104 • M105 • M106 • M108 • M109 • M110 |  |
| ערפיליות | M1 • M8 • M16 • M17 • M20 • M27 • M42 • M43 • M57 • M76 • M78 • M97 |  |
| אחרים | M40 • M73 |  |
שארל מסיה • קטלוג קלדוול • הקטלוג הכללי החדש
טבעת מימן (כחול) סביב M105 ו-NGC 3384 (במרכז התמונה) בצילום של טלסקופ החלל גלקס. 
 בתחתית התמונה מימין M96
M96 (מימין) ו-M95 (משמאל) בתמונה של anttler
Kickstarter

| --- | --- |

 סוג:  חברה לתועלת הציבור 
 סלוגן:  "Fund & Follow Creativity"
 תקופת הפעילות:  2008 (נודעו בעבר כ-"KickStartr") – הווה
 מייסדים:  פרי צ'ן, Yancey Strickler, Charles Adler 
 מנכ"ל:  עזיז חסן
 הרשמה:  אופציונלית
 www.kickstarter.com
 
Kickstarter (מאנגלית "נותן דחיפה ראשונית") היא חברה לתועלת הציבור המפעילה אתר המממש רעיונות יצירתיים באמצעות מימון המונים. מהקמתו ב-2008, מימן האתר מגוון רחב של פרויקטים, כגון סרטי אינדי, מוזיקה וקומיקס, עיתונות, משחקי מחשב ופרויקטים הקשורים במזון.
בשנת 2012 החל גיוס המונים לפיתוח משחק מחשב "Castle Story", כאשר המטרה הייתה לגייס 80 אלף $, מהר מאוד היקף הגיוס הגיע ל-700 אלף $.
בתחילת שנת 2014 פרסם האתר כי במהלך שנת 2013 חלה צמיחה של 50% בהיקף הגיוסים, וגויסו סך הכל כ-480 מיליון דולר, ב-3 במרץ 2014 פרסם האתר כי גויסו בסך הכל מיליארד דולר.
מנגנון

Kickstarter הוא אתר המשמש פלטפורמה לגיוס כספים בשיטת מימון המונים. שיטה זו חוסכת פנייה למשקיעים מקצועיים, הדרך המרכזית להשגת מימון.
באפשרותם של הנרשמים לאתר לפרסם את הרעיון שלהם בצורה של פרויקט עתידי, ולבקש מגולשים תמיכה כלכלית בתמורה לגמול כלשהו. לכל סכום אותו הגולש מעוניין "לתרום" ("Pledge"), היזם מציע גמול ההולך וגדל בהתאם לגודל התרומה. על יוצרי הפרויקט לבחור תאריך יעד ומטרה כספית מינימלית, כך שאם הפרויקט לא צובר את הסכום הנדרש עד לתאריך הנבחר, הכסף לא נגבה כלל. הכסף עבור הפרויקט "נתרם" באמצעות אתר אמזון.
אם הפרויקט עמד ביעדיו, הכסף מועבר לידי היזם, כאשר 5 אחוזים מועברים לאתר וכ-5 אחוז נוספים מועברים לאמזון. בשונה מצורות השקעה וגיוס כספים אחרות, Kickstarter לא תובעים בעלות כלשהי על הפרויקט או תוצריו. למרות זאת, לאחר שהפרויקט מומן נשמר דף מסכם בארכיון האתר, הנגיש לכלל הגולשים, ואינו ניתן לעריכה או הסרה.
מגבלות

ליזמים אין מחויבות משפטית להשתמש בכסף שצברו למימון הפרויקט, או לספק תוצר כלשהו, והאתר הואשם בחוסר בקרת איכות על הפרויקטים שבו. Kickstarter ממליץ לגולשיו להשתמש בשיקול דעת לפני שהם תורמים לפרויקט ומזהיר את היזמים מפני תביעות משפטיות במידה ולא יעמדו בהבטחותיהם.
גיוס כספים יכול להיעשות רק על ידי תושבי מדינות מסוימות, בחלקן תחת הגבלות מסוימות. בארצות הברית ובאוסטרליה לדוגמה אין הגבלות, בקנדה יש תלות בסוג כרטיס האשראי של מבקשי המימון, ובישראל אין כלל יכולת ליצור פרויקטים.
הערות שוליים

↑  https://www.gamezone.com/previews/castle-story-shows-us-its-adorable-little-bones/
↑  עומר כביר, סיכום 2013 של קיקסטארטר: התמונה אופטימית. והמציאות?, באתר כלכליסט, 9 בינואר 2014.
↑  Who can use Kickstarter?
| --- | --- |
בקרת זהויות :  NLI: 987007376086005171  LCCN: no2012124040  NLA: 57984262  VIAF: 264937342   WorldCat (עם VIAF): 264937342
M95

ערך זה עוסק בגלקסיה. אם התכוונתם לרובה צלפים, ראו .
| --- | --- |
M95 בצילום של הטלסקופ הגדול מאוד
M95 בצילום של הטלסקופ הגדול מאוד
 נתוני תצפית
 קבוצת כוכבים:  אריה
 שמות נוספים:  NGC 3351
 מגלה:  פייר מאשן
 תאריך גילוי:  20 במרץ 1781
 סוג:  גלקסיית מוט ספירלית
 בהירות נראית:  9.73+
 סיווג מורפולוגי:  SB(r)b
 עלייה ישרה:  10ʰ 43ᵐ 57.7ˢ
 נטייה:  ‏13.7″ ‏42′ ‏11°‏+
 מאפיינים פיזיים
 בהירות מוחלטת:  20.26-
 מרחק:  32,500,000  שנות אור 9,964,434.63  פארסק
 קוטר:  45,000 שנות אור
 מסה:  ‎5×1010‎‏ ☉M
 הסחה לאדום:  778 ק"מ/שנייה 0.0026  z
M95 (נקראת גם NGC 3351) היא גלקסיית מוט ספירלית בקבוצת הכוכבים אריה, הנמצאת במרחק של כ-32.5 מיליון שנות אור מכדור הארץ.
היסטוריה

M95  התגלתה ב-20 במרץ 1781, יחד עם הגלקסיה הסמוכה M96, על ידי עוזרו של שארל מסיה, האסטרונום הצרפתי פייר מאשן. מאשן דיווח על תגליתו למסיה, שצפה בה ב-24 במרץ וצירף אותה לקטלוג מסיה כשהוא מתאר אותה כ"ערפילית ללא כוכבים" ליד הכוכב 53 באריה ושאורה עמום מאוד. ויליאם הרשל צפה ב-M95 ב-11 במרץ 1784 וציין שהיא בהירה, גדולה, עם גרעין בהיר יותר מהשוליים שנראה כמו כמה כוכבים, ומוקף בערפיליות בצורה שמזכירה שביט. ג'ון הרשל צפה בה מספר פעמים בין השנים 1825 ו-1831 וציין שהיא בהירה ועגולה ובהירותה גדלה בהדרגה לכיוון המרכז. רק ב-1918 אחרי שצולמה בחשיפה ארוכה במצפה הכוכבים ליק, התגלה המבנה הספירלי שלה על ידי הוברט קרטיס.
ב-16 במרץ 2012 התגלתה ב-M95 הסופרנובה היחידה שנצפתה בה עד היום, סופרנובה 2012aw מסוג II, שבשיאה הגיעה לבהירות נראית מדרגה 13.
תצפית

M95 נמצאת כ-3.7 מעלות מצפון-מזרח לכוכב ρ (רו) באריה, כ-8.75 מעלות ממזרח לרגולוס וכ-8.25 מעלות ממערב-דרום-מערב לכוכב θ (תטא) באריה. עם בהירות נראית מדרגה 9.7 קשה לראותה באמצעות משקפת ונדרשים לשם כך משקפת איכותית ותנאי צפייה מיטביים. באמצעות טלסקופ חובבים ניתן לראותה בקלות ולהבחין בגרעין הבהיר יותר משאר הגלקסיה, אך במבנה הספירלי שלה ניתן להבחין רק באמצעות טלסקופ מקצועי. במרחק של כ-40 דקות קשת ממזרח-צפון-מזרח ל-M95 נמצאת M96 ו-M105 נמצאת כ-1.3 מעלות מצפון-מזרח לה.
תכונות

מישור הספירלה של M95 כמעט ניצב לקו הראייה אליה כך שניתן להבחין במבנה המלא שלה. אורך המוט המרכזי שלה כ-1.5 דקות קשת השקולות לאורך של כ-14,000 שנות אור. סביב המוט הזרועות הספירליות הדוקות וכמעט נסגרות לצורת טבעת. ליבת הגלקסיה מוקפת בטבעת קטנה יותר שקוטרה כ-2,000 שנות אור ובה ניתן להבחין באזורי H II שבהם מתרחשת יצירת כוכבים חדשים. מסתה של M95 מוערכת בכ-‎5×1010‎ מסות שמש, כעשירית ממסת שביל החלב וגודלה הזוויתי כ-7 דקות קשת שקול לקוטר של כ-45,000 שנות אור, כמחצית מקוטר שביל החלב.
M95 שייכת לקבוצת הגלקסיות אריה I שנקראת גם קבוצת M96 על שם הגלקסיה הגדולה והבהירה ביותר בקבוצה. חוץ מ-M95 ו-M96, חברות בקבוצה גם M105 ו-NGC 3384 וכן גלקסיות עמומות יותר שקשות לצפייה באמצעות ציוד חובבים.
הערות שוליים

↑  SIMBAD: M95
1 2 3  NED: M95
↑  R. Stoyan, S. Binnewies & S. Friedrich: Atlas of the Messier Objects: Highlights of the Deep Sky
↑  H. D. Curtis: Descriptions of 762 Nebulae and Clusters Photographed with the Crossley Reflector, Publications of Lick Observatory, vol. 13, p. 27
↑  D. Alloin & J. L. Nieto: On the inner ring of HII regions in NGC 3351, Astronomy & Astrophysics Supplement Series, vol. 50, Dec. 1982, p. 491-504
| קטלוג מסיה |
| --- | --- | --- |
| צבירי כוכבים | M2 • M3 • M4 • M5 • M6 • M7 • M9 • M10 • M11 • M12 • M13 • M14 • M15 • M18 • M19 • M21 • M22 • M23 • M24 • M25 • M26 • M28 • M29 • M30 • M34 • M35 • M36 • M37 • M38 • M39 • M41 • M44 • M45 • M46 • M47 • M48 • M50 • M52 • M53 • M54 • M55 • M56 • M62 • M67 • M68 • M69 • M70 • M71 • M72 • M75 • M79 • M80 • M92 • M93 • M103 • M107 |  |
| גלקסיות | M31 • M32 • M33 • M49 • M51 • M58 • M59 • M60 • M61 • M63 • M64 • M65 • M66 • M74 • M77 • M81 • M82 • M83 • M84 • M85 • M86 • M87 • M88 • M89 • M90 • M91 • M94 • M95 • M96 • M98 • M99 • M100 • M101 • M102 • M104 • M105 • M106 • M108 • M109 • M110 |  |
| ערפיליות | M1 • M8 • M16 • M17 • M20 • M27 • M42 • M43 • M57 • M76 • M78 • M97 |  |
| אחרים | M40 • M73 |  |
שארל מסיה • קטלוג קלדוול • הקטלוג הכללי החדש
M95 (משמאל) ו-M96 (מימין) בתמונה של anttler
Abiword

| --- | --- |


Abiword 2.8.6 פועל תחת שולחן העבודה GNOME
 מפתח:  AbiSource
 גרסה אחרונה:  3.0.5 (3 ביולי 2021) 
 מערכת הפעלה:  חוצה פלטפורמות
 נכתבה בשפות:  C++ 
 סוג רישיון:  הרישיון הציבורי הכללי של גנו
 קוד מקור:  https://gitlab.gnome.org/World/AbiWord 
 קטגוריה:  מעבד תמלילים
 abisource.com
 
אביוורד (Abiword) הוא מעבד תמלילים חופשי המופץ תחת הרישיון הציבורי הכללי של גנו הזמין להורדה במגוון רחב של מערכות הפעלה ואשר נפוץ כחלופה ל-Microsoft Word.
התוכנה אשר כוללת את רוב הפיצ'רים הדרושים לעיבוד תמלילים ומתאפיינת בפשטות ממשק המשתמש ובדרישות מערכת נמוכות המאפשרים את הפעלתה במחשבים הנחשבים מיושנים. התוכנה מסוגלת לטעון ולשמור קבצים בפורמטים רבים, בהם הפורמטים הנפוצים של מסמכי Microsoft Word ושל OpenOffice.org.
במקור התוכנה פותחה על ידי חברת SourceGear Corporation. אף על פי כן, לבסוף החברה החליטה להפסיק את פיתוח התוכנה, ומאז היא מפותחת על ידי צוות מתנדבים כחלק מפרויקט AbiSource אשר ממוקד בפיתוח תוכנות משרדיות חופשיות שונות.
מקורו של השם "AbiWord" הוא מהמילה הספרדית "abierto" שמשמעותה "פתוח".
היסטוריית גרסאות

Abiword 0.1 ‏ - 1 בדצמבר 1998
Abiword 0.7 ‏ - 19 במאי 1999
Abiword 0.9 ‏ - 31 ביולי 2001
Abiword 1.0 ‏ - 18 באפריל 2002
Abiword 2.0 ‏ - 15 בספטמבר 2003
Abiword 2.2 ‏ - 3 בדצמבר 2004
Abiword 2.4 ‏ - 3 בספטמבר 2005
Abiword 2.6 ‏ - 24 במרץ 2008
Abiword 2.8 ‏ - 27 באוקטובר 2009
787

ערך זה עוסק בשנה בלוח הגרגוריאני. אם התכוונתם למטוס נוסעים של חברת "בואינג", ראו .
שנת 787 היא השנה ה-87 במאה ה-8. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

24 בספטמבר – מתכנסת ועידת ניקיאה השנייה
ראו גם

ילידי 787‎
נפטרים ב-787‎
Khush (סרט)

| --- | --- |

הפוסטר של הסרט Khush
 מבוסס על:  חיי קהילת הלהט"ב בהודו בדגש על לסביות
 בימוי:  פרטיבה פרמאר (אנ')
 עריכה:  פרטיבה פרמאר (אנ')
 מדינה:  בריטניה
 הקרנת בכורה:  1991 
 שפת הסרט:  אנגלית
 סוגה:  סרט להט"בי, סרט תיעודי 
 פרסים:  הסרט זכה ב"סרט התיעודי הטוב ביותר בפסטיבל הסרטים והווידאו ב-1991 בסן פרנסיסקו,  הפרס הציבורי "של פסטיבל סרטי הנשים הבינלאומי בשנת 1991 במדריד,  בפרס" הסרט הזר הטוב ביותר "בשנת 1992 בפסטיבל סרטי הנשים ב-Creteil שבפריז ועוד
 דף הסרט ב־IMDb
 
Khush הוא סרט בריטי קצר באורך 26 דקות, משנת 1991 בבימויה של הבמאית והמפיקה, ילידת ניירובי, קניה פרטיבה פרמאר (אנ'). הסרט מציג לסביות והומואים מהודו ובחלקים אחרים של אסיה. שדנים ביציאה שלהם מהארון, הקבלה שלהם וחיבוק המיניות שלהם. הסרט דן גם בהומוסקסואליות בפזורה ההודית.
הסרט

הסרט כולל ראיונות ויש בו קטעי ריקוד ויצירות אמנות. בשפת האורדו, "Khush" פירושו "הנאה, אקסטזה משולהבת, של התעלות נמשכת ומצב רוח של שמחה מוקצנת והגנה מדומיינת". המושג khush לבני קהילת הלהט"ב באשר הם. בהודו, בבריטניה, בצפון אמריקה ובדרום אסיה, מכיל את המורכבויות המבורכות של להיות מוזר וצבעוני.
זהו סרטה השביעי של פרמאר. גוונדולין אודרי פוסטר (אנ'), סופרת ובמאית סרטי נשים כתבה במילון הביקורתי הבינלאומי, ש- Khush הוא "אחד הסרטים הידועים ביותר של פרמאר שבמרכזם לסביות."
הבמאית פרמאר אמרה ש- Khush נכתב כ"דיאלוג" אודות פזורת הלהט"ב בדרום אסיה.
אי. אן קפלן (אנ'), מחברת הספר 'מחפש אחר האחר: פמיניזם, קולנוע וחברי קהילת הלהט"ב' - Looking for the Other: Feminism, Film and the Imperial Gaze, אמרה ש- Khush "מתייחס להיווצרות הכפולה של הקולוניאליזם כפטריארכית והומופובית - הומופוביה שלא נמצא לה הד בתוך התרבות ההודית עצמה".
אורך הסרט 26 דקות, הוא מציג את רעיונותיו בשיטת ראיון. שהמיוחד בו שהמרואיינים מדברים למצלמה והמראיין אינו מושמע. פרמאר אינה משתמשת בקריינות בראיונות, ולכן המרואיינים מסבירים את העניינים בעצמם.
הסרט כולל ראיונות תיעודיים עם סצנות דרמטיות. בזמן שפרמאר ערכה את הסרט היא הוציאה את "ההומואים" ממנו ובמקום הגברים, היא מציגה נשים שצופות ברקדנית. היא משתמשת בשיטת "סרט בתוך סרט".